İsa ibn Meryem

İsa (arapça عيسى‎ - ‘İsa, ibranice ישו - Yeşu‘, qadimiy yunanca Ιησούς - Iēsũs; m. e. 7—2 s. doğdı, m. s. 30—36 s. öldi) — Hristianlıqta esas şahıs ve İslâm dininde bir peyğamberdir. Hristianlıqta İsa Tañrınıñ oğlu olğanı, Aziz Ruh tarafından içlengeni, Meryem adlı bakire qızından doğğanı, mücizeler yapqanı, hristian kilsesini qurğanı, insanlıqnıñ günalarını bağışlamaq içün haçta ölgeni, soñra tirilgeni ve dünyadan kökke köterilgenine inanıla. Umumen, hristianlar İsa adamlarğa Tañrınen barışmağa yardım etti, dep sayalar. İslâmğa köre Allah İsa peyğamberi banu İsrail qabilesine yiberdi, Tevratnı tasdıqlamaq ve yañı şeriat ve İncil (İslâmda muqaddes kitap olaraq keçe) kitapları ketirmek.